Nafarroako Parlamentuko Mahaiak, 2018ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Juan Luis Sánchez de Muniáin Lacasia jaunak aurkeztutako galdera, Nafarroako Gobernuaren sistema informatikoetan detektatutako segurtasun-arrakalari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko apirilaren 27an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Juan Luis Sánchez de Muniáin jaunak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Herritarrekiko eta Erakundeekiko Harremanetarako kontseilari Ana Ollok Osoko Bilkuran ahoz erantzun dezan:

Gobernuaren sistema informatikoetan segurtasun-arrakala bat detektatu zen, besteak beste eragin zuena agerian gelditzea nafar zergadunen datuak, PFEZaren kanpaina bete-betean geundela. Gobernuak zergatik ez zien eman herritarrei horren berri?

Iruñean, 2018ko apirilaren 26an

Foru parlamentaria: Juan Luis Sánchez de Muniáin